OpenLLM-France/wikimedia huggingface dataset:
# Matacoix

Matacoix, o Mata de Coix, és una extensa partida rural del terme municipal d'Abella de la Conca, a la comarca del Pallars Jussà. És dins de l'àmbit de l'antic poble de la Torre d'Eroles.
Està situada en el vessant meridional de la Serra de Carreu, al sud-est i a sota del Cap de Carreu i al sud del Pical Ras, al nord de la Torre d'Eroles. En formen part la meitat oriental de Casa Girvàs, Casa Junquer i Casa Coix, que li cedeix el nom.
Es tractava d'una partida boscosa, despoblada en el gran incendi de l'agost del 1978.
La partida comprèn les parcel·les 66, 70 a 72, 91, 128 i 150 del polígon 4 d'Abella de la Conca; consten de 130,9847 amb patures i zones de matoll i de bosquina.Hi consta com a Mata.

## Etimologia

El nom procedeix de l'ús antic, sobretot pirinenc, de la paraula mata per a designar boscos de força extensió i espessor, com diu Joan Coromines, afegit al de Coix, nom de l'antic propietari del lloc (Casa Coix era una masia molt propera a aquest lloc). El bosc és desaparegut del lloc, però en queda el topònim.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 4 novembre 2011].
* ↑ Coromines, 1996.

## Bibliografia

* COROMINES, Joan. "Mata". Dins Onomasticon Cataloniae. Els noms de lloc i noms de persona de totes les terres de parla catalana. V L-N. Barcelona: Curial Edicions Catalanaes i Caixa d'Estalvis i de Pensions de Barcelona "La Caixa", 1996. ISBN 84-7256-844-X.

## Enllaços externs

* Matacoix en el seu entorn, a l'Institut Cartogràfic de Catalunya
# Mayingita

La mayingita és un mineral de la classe dels sulfurs, que pertany al grup de la cobaltita. Rep el nom de la localitat de Maying, a la República Popular de la Xina, la seva localitat tipus.

## Característiques

La mayingita és un sulfur de fórmula química IrBiTe. Es tracta d'una espècie aprovada per l'Associació Mineralògica Internacional, i publicada per primera vegada el 1995. Cristal·litza en el sistema isomètric. La seva duresa a l'escala de Mohs és 4.
Segons la classificació de Nickel-Strunz, la mayingita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, nisbita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, hollingsworthita, kalungaïta, milotaïta, urvantsevita i reniïta.

## Formació i jaciments

Va ser descoberta a Maying, a la vall del riu Luan (Hebei, República Popular de la Xina), i ha estat trobada també en altres dos indrets molt propers, tractant-se dels únics indrets a tot el planeta on ha estat descrita aquesta espècie mineral.

## Referències

* ↑ «Mayingite» (en anglès). Mindat. [Consulta: 29 abril 2021].
# Escala de paraules

Escala de paraules (Word Ladder) és un joc inventat per Lewis Carroll, l'autor de llibres pels infants entre ells Alícia al País de les Meravelles o Alícia a través de l'Espill. Carroll va crear el joc per a Vanity Fair.

## Normes

El jugador rep una paraula d'inici i una paraula objectiu. Per guanyar el joc, el jugador ha de convertir la paraula d'inici en la paraula objectiu, creant una paraula real a cada pas. Per fer això, el jugador pot triar una de les següents opcions a cada pas:
* Afegir una lletra
* Treure una lletra
* Canviar una lletra
* Utilitzar les mateixes lletres en ordre diferent (anagrama)

## Exemple

En aquest exemple, el jugador rep la paraula d'inici porc i la paraula objectiu branca.

## Variacions

Normalment, es dona una puntuació més alta com menys paraules intermèdies hi hagi, però en algunes varietats es premia la quantitat; un jugador que conegui més vocabulari podrà posar més paraules. Altres versions del joc només permeten fer canvis de lletres, no afegir-ne ni eliminar-ne.

## Referències

* ↑ «Newsletter: Features - Project Gutenberg», 29-09-2007. Arxivat de l'original el 2007-09-29.

## Enllaços externs

* (anglès) Jeu en ligne
* (anglès) Jeux téléchargeables
# Algora

Algora és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
* ↑ «Palaeontological and palaeobiogeographical implications of the new Cenomanian vertebrate site of Algora, Guadalajara, Spain» (en anglès). Cretaceous Research, 37, 01-10-2012, pàg. 231–239. DOI: 10.1016/j.cretres.2012.04.004. ISSN: 0195-6671.
# Bracòdids

* No s'ha de confondre amb Bracònids.
Els bracòdids (Brachodidae) són una família de lepidòpters ditrisis de la superfamília dels cossoïdeus (Cossoidea) que conté 137 espècies distribuïdes per tot el món. Les relacions i l'estat dels gèneres actualment inclosos no estan ben definits encara.

## Gèneres

* Subfamília Brachodinae Agenjo, 1966
** Brachodes
** Euthorybeta
** Miscera
** Synechodes
* Subfamília Phycodinae Rebel, 1907
** Nigilgia
** Paranigilgia Kallies, 1998
** Phycodes (syn: Tegna)
** Phycodopteryx Kallies, 2004
* Sense assignar
** Atractoceros
** Callatolmis
** Gora
** Hoplophractis
** Jonaca
** Palamernis
** Polyphlebia
** Procerata
** Pseudocossus
** Sagalassa
** Sisyroctenis

## Referències

* ↑ van Nieukerken, Erik J; et al. «Order Lepidoptera Linnaeus, 1758» ( PDF) (en anglès). Zootaxa, 3148, 23-12-2011, pàg. 212–221.

## Bibliografia

* Edwards, E.D., Gentili, P., Horak, M., Kristensen, N.P. and Nielsen, I.S. (1999). The cossoid/sesioid assemblage. Ch. 11, pàg. 181-182 in Kristensen, N.P. (Ed.). Lepidoptera, Moths and Butterflies. Volume 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches / Handbook of Zoology. A Natural History of the phyla of the Animal Kingdom. Band / Volume IV Arthropoda: Insecta Teilband / Part 35: 491 pàg. Walter de Gruyter, Berlín, Nova York.
* Kallies, A., 1998 : A contribution to the knowledge of the Oriental and Australian Brachodidae (Lepidoptera, Sesioidea). Tinea 15(4): 312-337.
* Kallies, A., 2002: Brachodes flagellatus sp. n. from Tibet (Lepidoptera: Sesioidea, Brachodidae). Nachrichten des Entomologische Vereins Apollo NF 23 (3): 159–160.
* Kallies, A., 2004: The Brachodidae of the Oriental region and Adjacent territories (Lepidoptera: Sesioidea). Tijdschrift voor Entomologie 147 (1): 1-20.
* Kallies, A. ; M. Wang & Y. Arita, 2011: A new species of Phycodes from China (Lepidoptera: Sesioidea: Brachodidae). Zootaxa, 2797: 54–56. Preview
* Pitkin, B. & P. Jenkins. Butterflies and Moths of the World: Generic Names and their Type-species. Natural History Museum.
* Zagulajev, A.K., 1999: New and little known moth species (Lepidoptera: Thyrididae, Brachodidae) in the fauna of Russia and neighboring territories. Entomological Review 79 (6): 679-690. Abstract: .
* Heppner, J.B., 2009: A new Brachodes moth from Hainan Island, China (Lepidoptera: Brachodidae). Lepidoptera Novae (Gainesville) 2(2): 121-124.

## Enllaços externs

* Natural History Museum Lepidoptera genus database
* Tree of Life Arxivat 2016-04-04 a Wayback Machine.
# OPAP

OPAP - Greek Organisation of Football Prognostics SA (en grec: ΟΠΑΠ - Οργανισμός Προγνωστικών Αγώνων Ποδοσφαίρου Α.Ε.) és una empresa pública amb seu a Atenes, Grècia que opera el monopoli dels jocs numèrics de loteria i apostes esportives a Grècia. És la major companyia europea d'apostes.
Va ser fundada el 1958 a Grècia com a companyia estatal. Més endavant, el 21 de setembre de 1999 va ser transformada en una empresa de cotització pública, per passar a cotitzar a la Borsa d'Atenes 2 anys després, el 25 d'abril de 2001. L'11 de juny de 2008, l'Estat grec posseïa el 34,4% de la compañía. Fou el principal patrocinador de la Federació Grega de Futbol de 2010 fins a 2012.

## Jocs

OPAP executa els següents jocs:
* Jocs de loteria numèriques:
** Lotto (1990-present) (Reorganitzat el 1997)
** Proto (1992-present)
** Joker (1997-present)
** Extra5 (2002-present)
** Super3 (2002-present)
** Kino (2003-present)
* Jocs d'apostes Esportives:
** Propo (1959-present) (Reorganitzat el 1997 i 2006)
** PropoGoal (1996-present)
** Pame Stoixima (2000-present)

## Subsidiàries

OPAP té cinc filials: OPAP Cyprus Ltd, que opera agències de loteria a Xipre; OPAP SPORTS Ltd, que opera les agències d'apostes esportives a Xipre; OPAP International Ltd, OPAP Investment Ltd i Serveis OPAP SA

## Referències

* 1 2 «Greek OPAP puts off charter changes ahead of deregulation». Reuters UK, 11-06-2008. Arxivat 2008-12-11 a Wayback Machine.
* 1 2 «OPAP: History». OPAP.gr [Consulta: 12 gener 2014]. Arxivat 2008-12-17 a Wayback Machine. «Còpia arxivada». Arxivat de l'original el 2008-12-17. [Consulta: 12 gener 2014].
* ↑ «OPAP S.A. (Hellenic Org.of Football Prog)». Google Finance.

## Enllaços externs

* OPAP - Lloc web oficial
# Vena interlobular del ronyó

En anatomia, la vena interlobular és una vena que drena el teixit renal. Hi ha diverses venes interlobulars, formades per la unió de venes arquejades. Les venes interlobar s'uneixen per formar les venes segmentàries.

## Referències

* ↑ Carlos., Riella, Miguel. Principios de nefrologia e disturbios hidroeletroliticos. 5. ed. Rio de Janeiro (RJ): Guanabara Koogan, 2010. ISBN 9788527716499.
# Algood

Algood és una població dels Estats Units a l'estat de Tennessee. Segons el cens del 2000 tenia 2.942 habitants.

## Demografia

Segons el cens del 2000, Algood tenia 2.942 habitants, 1.181 habitatges, i 792 famílies. La densitat de població era de 295,8 habitants/km².
Dels 1.181 habitatges en un 29,8% hi vivien nens de menys de 18 anys, en un 48,7% hi vivien parelles casades, en un 14,9% dones solteres, i en un 32,9% no eren unitats familiars. En el 30,1% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,6% tenia menys de 18 anys, un 8,7% entre 18 i 24, un 29,2% entre 25 i 44, un 20,7% de 45 a 60 i un 18,8% 65 anys o més.
L'edat mediana era de 37 anys. Per cada 100 dones de 18 o més anys hi havia 74,3 homes.
La renda mediana per habitatge era de 27.205 $ i la renda mediana per família de 34.234 $. Els homes tenien una renda mediana de 32.443 $ mentre que les dones 22.872 $. La renda per capita de la població era de 15.478 $. Entorn del 12,5% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Algood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Algood». American Fact Finder. Oficina del Cens dels Estats Units, 12-01-2010.
# Stepove

«Stepove» té aquests significats:
* Stepove (Saki), poble de la República Autònoma de Crimea
* Stepove (Pervomàiske), poble de la República Autònoma de Crimea
# Al Taliaferro

Charles Alfred Taliaferro, conegut com Al Taliaferro (Montrose, 29 d'agost de 1905 - Glendale, 3 de febrer de 1969), va ser un artista que va treballar en la realització de còmics amb personatges de The Walt Disney Company. És conegut sobretot pels seus treballs fets amb l'Ànec Donald, encara que en els seus començaments va participar en les tires humorístiques de Mickey Mouse que es publicaven en els diaris.
Al Taliaferro va dibuixar historietes de l'Ànec Donald des de 1938 fins a la seua mort el 1969 a Glendale (Califòrnia). Quan la seua família es va mudar a Glendale (Califòrnia), Al va formar-se artísticament a l'"Institute of Art" de Califòrnia. El 5 de gener de 1931 va ser contractat pels Disney Studios com animador, si bé prompte se'l va traslladar al departament de tires còmiques. Entre 1932 i 1939, es va ocupar de la sèrie Silly Simphonies. En 1934, va dibuixar la seua primera historieta de l'Ànec Donald: L'aneguet savi. Taliaferro va crear un gran nombre de personatges, incloent a Jaumet, Jordinet i Joanet (Huey, Dewey and Louie), Bolivar, Grandma Duck o el cotxe de Donald, amb la matrícula 313; i també va ser el primer artista a il·lustrar Daisy Duck a una historieta còmica. Molts d'aquestos personatges van estar inspirats de membres de la seua família o entorn. Així per exemple els seus amics contaven que no podien veure a Daisy, la promesa de Donald sense pensar en Lucy, l'esposa de Taliaferro; l'Àvia Ànec era també el viu retrat de la mare de Lucy.

## Referències

* ↑ «Al Taliaferro» (en anglès). Lambiek Comiclopedia. [Consulta: 7 octubre 2023].
* ↑ Smith, Dave. Disney A to Z : the official encyclopedia. New York : Hyperion, 1997. ISBN 978-0-7868-6223-8.

## Enllaços externs

* Al Taliaferro a Inducks.org (anglès)
# Al Shahaniya (municipi)

Al Shahaniya (àrab: الشحانية, ax-Xaḥāniyya) és un dels vuit municipis o baladiyyes que formen l'Estat de Qatar. La seva capital i ciutat més poblada és Al Shahaniya.

## Història

El 2014, Al-Shahaniya es va separar del municipi d'Ar Rayyan per formar el seu propi municipi. Integrant aproximadament el 35% de l'àrea d'Ar Rayyan al nou municipi, algunes de les localitats occidentals de l'esmentat municipi com Al Gharbia, Al Utouriya, Al Jemailiya, Umm Bab, Rawdat Rashed, Al Nasraniya, Dukhan i Al Khurayb també van ser incloses al nou municipi.

## Referències

* ↑ «Cabinet ratifies law on Al Shahaniya borders.». Arxivat de l'original el 2 de juliol de 2018. [Consulta: 1r juliol 2018].
* ↑ «FIRST SECTION POPULATION AND SOCIAL STATISTICS.». Arxivat de l'original el 2019-03-28. [Consulta: 14 novembre 2022].
# Ali Parvin

Ali Parvin (Teheran, 12 d'octubre de 1946) és un ex futbolista iranià de la década de 1970 i entrenador de futbol.
Fou internacional amb la selecció de futbol de l'Iran, amb la qual participà a la Copa del Món de futbol de 1978. Pel que fa a clubs destacà a Paykan i Persepolis.

## Referències

* ↑ Roberto Mamrud. «Ali Parvin – International Appearances». Rec.Sport.Soccer Statistics Foundation, 02-07-2005.
* ↑ «Parvin Stats». TeamMelli, 18-12-2009.
* ↑ «Ali Parvin receives statue from AFC». persianleague.com, 24-04-2013. Arxivat de l'original el 3 març 2016.
# Subdivisions dels països nòrdics

Les subdivisions dels països nòrdics són similars tenint en compte la cultura i la història compartida dels cinc països.

## Dinamarca

* Dinamarca
** 5 regions (danès: regioner)
*** 98 municipis (danès: kommuner)
* 2 Dependències insulars autònomes
** Illes Fèroe
*** 6 regions (danès: sýsla)
*** 30 municipis (danès: kommunur)
** Groenlàndia
*** 4 municipis (groenlandès: kommunia)
*** 1 parc nacional no incorporat a cap municipi

## Finlàndia

* Finlàndia
** 19 regions (finès: maakunnat, suec: landskap)
** 1 província autònoma de les Illes Åland
*** 70 sub-regions (finès: seutukunnat, suec: ekonomiska regioner)
**** 320 municipis (finès: kunnat, suec: kommuner)

## Islàndia

* Islàndia
** 6 Circumscripcions electorals (islandès: kjördæmi)
** 8 regions (islandès: landsvæði)
** 74 municipis (islandès: sveitarfélög)

## Noruega

* Noruega
** 19 comtats (noruec: fylker)
*** 426 municipis (noruec: kommuner)
** 2 Àrees no incorporades
*** Jan Mayen
*** Svalbard
** 3 Dependències (noruec: biland)
*** Illa de Bouvet
*** Terra de la Reina Maud
*** Illa de Pere I

## Suècia

* Suècia
** 21 comtats (suec: län)
** 290 municipis (suec: kommuner)

## Enllaços externs

* Consell Nòrdic - Pàgina oficial (anglès) (danès) (finès) (islandès) (noruec) (suec)
# Al·laiski

Al·laiski (en rus: Аллайский) és un poble (un possiólok) de l'óblast d'Astracan, a Rússia, segons el cens del 2010 tenia 196 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Ambaca

Ambaca és un municipi de la província de Kwanza-Nord. Té una extensió de 3.080 km² i 60.835 habitants. Comprèn les comunes d'Ambaca, Bindo, Luinga, Maua i Tango. Limita al nord amb els municipis de Negaje i Puri, a l'est amb els Cangola i Calandula, al sud amb els de Samba Cajú i Quiculungo, i a l'oest amb els de Bolongongo i Quitexe.

## Referències

* ↑ Ambaca al web del cens d'Angola
# Subkhiddin Mohd Salleh

Subkhiddin Mohd Salleh (Malàisia, 17 de novembre del 1966), és un àrbitre de futbol malaisi. Salleh és àrbitre internacional FIFA des del 2000. Fins ara ha dirigit partits en grans esdeveniments com el Campionat del Món sub-20 2007. El febrer del 2010 va ser assignat per arbitrar al Mundial 2010.

## Enllaços externs

* Perfil FIFA Arxivat 2010-06-18 a Wayback Machine.
# Alternativa Galega

Alternativa Galega (AG) és un partit polític gallec d'ideologia centrista, dirigit per Pastor Alonso Paz, antic alcalde de Noia pel BNG i format per antics membres de Coalició Gallega. A les eleccions generals espanyoles de 1993 i a les eleccions al Parlament de Galícia de 1993 només va obtenir poc més de 3.000 vots i cap escó. El partit es va dissoldre un temps després i part dels seus membres van convergir anys més tard a Terra Galega.
# Svatba bez prstýnku

Svatba bez prstýnku (en txec Casament sense anell és una pel·lícula dramàtica de Txecoslovàquia del 1972 dirigida per Vladimír Čech amb un guió de Zdenek Bláha basat en la novel·la Kulhavý Orfeus de Jan Otcenásek.

## Sinopsi

Durant l'ocupació alemanya de Txecoslovàquia, Vojta, un jove obrer de la fàbrica que col·labora amb la resistència, es casa amb Alena, una noia de benestant mimada i cínica, filla del propietari del pis on viu amb la seva mare, per tal de salvar-la del treball forçat a Alemanya, ja que ha acabat els estudis. Quan està en perill per la Gestapo, ella no fa res per ajudar-lo. De fet, aviat li parla del seu desig de divorciar-se. Disgustat, ell i els seus amics s'escapen als turons per unir-se als partisans.

## Repartiment

* Michal Pavlata... Vojta
* Jana Preissová... Alena
* Josef Beyvl… Sumar
* Zdenek Braunschläger... Membre de la Gestapo
* Josef Burda
* Valerie Chmelová
* Josef Chvalina ... Baschke

## Recepció

Fou seleccionada per participar en la selecció oficial del Festival Internacional de Cinema de Sant Sebastià 1972, encara que no fou ben rebuda per la crítica.

## Referències

* ↑ Svatba bez prstýnku a csfd.cz
* ↑ Svatba bez prstýnku a fdb.cz
* ↑ «Boda sin anillos», del checo Vladimir Cech, una producción no sola mala, sino aburrida, ABC, 14 de juliol de 1972
# Svatopluk Buchta

Svatopluk Buchta (Brno, 26 de febrer de 1966) va ser un ciclista txecoslovac, d'origen txec, que s'especialitzà en la pista. Va guanyar dues medalles, una d'elles d'or, als Campionats del món en Persecució per equips.

## Palmarès

* 1986
** Campió del món en Persecució per equips (amb Teodor Černý, Aleš Trčka i Pavel Soukup)

## Referències

* Resultats a sitiodeciclismo.net
* Resultats a museociclismo.it
# Albertacce

Albertacce (en cors Albertacce) és un municipi sota l'estat francès, situat a Còrsega, al departament d'Alta Còrsega. L'any 1999 tenia 83 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 317 | 373 | 357 | 323 | 200 | 200 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Pierre François Albertini | | |

## Persones il·lustres

* Prosper Alfonsi.
# Anguillara Sabazia

Anguillara Sabazia és una ciutat i comune (municipi) de la ciutat metropolitana de Roma, a la regió italiana del Laci, situat uns 30 km al nord-oest de Roma. S'assenta sobre la costa del Llac de Bracciano; el seu centre medieval i la seva platja el converteixen en un destí popular per als turistes. L'1 de gener de 2018 tenia 19.426 habitants.
A uns 3 km a l'est de la ciutat es troba el petit llac volcànic de Martignano, també popular entre els turistes. Els dos llacs i els voltants han estat declarats parc regional i estan sota un estricte control naturalista.
Limita amb els municipis següents: Bracciano, Campagnano di Roma, Cerveteri, Fiumicino, Roma i Trevignano Romano.

## Referències

* ↑ «Resident population on 1st January 2018» (en anglès). ISTAT. [Consulta: 5 abril 2019].

## Enllaços externs

* Anguillara Sabazia - Lloc web oficial (italià)
# Altxan

Altxan (en rus: Алчан) és un poble del krai de Primórie, a l'Extrem Orient de Rússia, que en el cens del 2010 tenia 24 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Tarnabóievo

Tarnabóievo (en rus: Тарнабоево) és un poble del krai de Perm, a Rússia, que en el cens del 2010 tenia 12 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Alison Lurie

Alison Lurie (anglès: Alison Stewart Lurie) (Chicago, 3 de setembre de 1926 - Ithaca, 3 de desembre de 2020) fou una escriptora estatunidenca i investigadora de la moda. Les seves novel·les estan ambientades en cercles de classe mitjana o alta i amb inquietuds acadèmiques i parlen de personatges que busquen el seu lloc a la societat, especialment amb el matrimoni, amb tocs d'humor sarcàstic i un fort contingut autobiogràfic. Per elles ha rebut guardons com el Premi Pulitzer d'Obres de Ficció, el Prix Fémina i diverses beques per dedicar-se a l'escriptura.

## Obres

* 1962 Love and Friendship
* 1965 The Nowhere City
* 1967 Imaginary Friends
* 1969 Real People
* 1974 The War Between the Tates
* 1975 The Oxford book of modern fairy tales
* 1979 Only Children
* 1980 Clever Grechen and other forgotten folktales
* 1981 The Language of Clothes
* 1984 Foreign Affairs
* 1989 The Truth about Lorin Jones
* 1990 Don't Tell the Grownups
* 1991 The language of clothes
* 1994 Women and ghosts
* 1998 The Last Resort
* 2003 Boys and girls forever
* 2006 Truth and Consequences

## Referències

* ↑ «Alison Lurie» (en anglès). Encyclopaedia Britannica. [Consulta: 10 juliol 2020].